Қазақстан АПВ-ға қарсы вакцинациялауды енгізу бойынша тәжірибесімен бөліседі
DATE: 10:18, 06 Қараша 2024 | GMT +5
TITLE: Қазақстан АПВ-ға қарсы вакцинациялауды енгізу бойынша тәжірибесімен бөліседі
URL: https://kaz.inform.kz/news/kazakstan-apv-ga-karsi-vaktsinatsiyalaudi-engzu-boyinsha-tazhribesmen-bolsed-bb46e1/
META: DATE: 10:18, 06 Қараша 2024 | GMT +5
TOTAL WORDS: 156
AUTHOR(S):
TEXT: Іс-шараны ДДҰ-ның Қазақстандағы елдік кеңсесі және ҚР ДСМ Санитариялық-эпидемиологиялық бақылау комитеті тәжікстандық әріптестерінің өтініші бойынша ұйымдастыруда. Олар АПВ-ға қарсы вакцинациялауды жоспарлау және жүргізу тәсілдерін зерделеуге қызығушылық танытқан. Бұл шара әсіресе, Тәжікстанның АПВ-ға қарсы вакцинациялау бағдарламасын енгізуге дайындығы аясында ерекше маңызға ие екенін атап өткен жөн. Жұмыс сапары аясында АПВ-ға қарсы вакцинациялауды енгізуге дайындық, ұлттық жоспарды әзірлеу бойынша тәжірибе алмасу, медициналық персоналды оқыту, коммуникациялық материалдарды әзірлеу үшін оқыту семинарлары өтеді. ДДҰ-ның Еуропалық аймағында, оның ішінде Қазақстанда, Тәжікстанда жатыр мойны обырының ауыртпалығы, АПВ-ға қарсы вакцинациялау үшін нысаналы топты таңдау негіздемесі, мектепте вакцинациялау стратегиясы, вакциналардың тиімділігі мен қауіпсіздігін қамтамасыз ету, өңірлердің АПВ-ға қарсы вакцинациялауға дайындығын сыртқы бағалау бойынша баяндамалар ұсынылуда. Сонымен қатар, ата-аналардың АПВ вакцинациясына қатысты түбегейлі шешімге келмеуі, халық арасында түсіндіру жұмыстарын арттыру шаралары туралы зерттеу нәтижелерін талқылауға барынша көңіл бөлінуде. Сондай-ақ, тәжірибе алмасу аясында Шымкент қаласы мен Түркістан облысының аудандарындағы емханалар мен мектептерге танысу сапарлары жоспарланған. Еске салсақ, елімізде 5 мыңға жуық жеткіншек АПВ-ға қарсы вакцина алды
